Fifty on the Rocks | LekkeSlaap
Fifty on the Rocks is 'n selfsorg-vakansiehuis op die strandfront in Uvongo. Die perseel is oorkant die pad geleë wat direk na die strand toe lei.
Die huis het 3 slaapkamers en 1 badkamer. Die hoofslaapkamer het 'n koningingrootte-bed en die tweede en derde kamer het elk 2 enkelbeddens. Die badkamer het 'n bad en aparte toilet. Die kombuis is toegerus met 'n yskas, mikrogolfoond, tweeplaatstofie met oond en ander toebehore.
Die oopplan-sitarea en -eetarea het 'n TV met 'n DStv-koppelpunt, so gaste kan hul eie dekodeerder en slimkaart saambring. Explora werk ongelukkig nie hier nie. Die leefarea lei na 'n patio met ingeboude braaigereriewe en 'n lieflike gedeeltelike see-uitsig. Die perseel het 'n groot tuin en elektriese omheining.
Uvongo is in die hartjie van die Suidkus en dié area bied oorgenoeg doendinge en besienswaardighede vir die hele familie. Gaste kan direk van Orange Rocks af visvang reg voor die huis, diepsee-visvang, haaihokduik, skubaduik, walvis- en dolfynkyk asook bootritte naby Shelly Beach geniet.
Die Suidkus spog met 7 Blouvlagstrande en 9 18 putjie-gholfbane. Shelley Beach het ook 2 winkelsentrums.